君不見
作者：薛逢
朝代：唐

paragraphs: 君不見，馬侍中，氣吞河朔稱英雄。
君不見，韋太尉，二十年前鎮蜀地。
一朝冥漠歸下泉，功業勝名兩憔悴。
奉誠園裏篙棘生，長興街南沙路平。
當時帶礪在何處，今日子孫無地耕。
或聞羈旅甘常調，簿尉文參各天表。
清明縱便天使來，一把紙錢風樹杪。
碑文半缺碑堂摧，祁連塚象狐兔開。
野花似雪落何處，棠棃樹下香風來。
馬侍中，韋太尉，盛去衰來片時事。
人生倏忽一夢中，何必深深固權位。